# שאלות ותשובות על קובץ הוגי יהדות המזרח

## פרק ראשון

### הרב יהדה ליאון אשכנזי – מניטו (מתוך קובץ הוגי דעות יהדות המזרח)

#### מהי מטרת השבת לפי דברי הרב אשכנזי?

השבת מציינת את הרעיון של ברית בין הבורא לנברא.

#### באלו מקומות נוספים ניתן למצוא את רעיון הברית הנזכרת ?

לדעת הרב אשכנזי רעיון זה מונח "מאחורי הקלעים" של כל הלימודים התלמודיים.

#### מהו המשל, הנזכר במדרש, בו משתמש הרב אשכנזי כדי לדמות את היחס בין האדם לבין הבורא?

במשל האדם נמשל לשלהבת קטנה של נר , מול הבורא הנמשל לאור השמש.

#### מה משמעותו של האדם לאור זאת אל מול הבורא?

לאור זאת מציאות הבורא המוחלטת גורמת למצב בן האדם הופך לכאורה לחסר כל משמעות.   
כלומר לא ניתן לקיים מציאות בה הבורא הוא גלוי וגם לאדם יש משמעות בעולם.

#### באיזה אופן אם כן האדם יקבל משמעות ?

כאשר אלוקים מסתיר את עצמו, האדם מקבל את משמעותו , הוא רואה תכלית בחייו.

#### מהו התפקיד של האדם לאור זאת במציאות בה הבורא מסתתר?

התפקיד של האדם הוא לגלות את הקדושה בעולם.   
לבנות בית מקדש.

#### מה המשמעות של בית מקדש?

המשמעות של בית מקדש היא עולם שיכולים לחיות בו גם האדם , וגם הבורא.   
וזאת בלא שייווצר אסון בגין מפגש זה.   
מציאות בה האדם אינו הופך חסר משמעות מול הבורא מחד, ואינו מגרש את הבורא מאידך.

#### מהם שלבי בריאת העולם לפי הרב אשכנזי ?

בשלב הראשון - העולם נברא באופן שיוכל להכיל את האדם. זה קרה בששת ימי המעשה.   
בשלב השני – על האדם להפוך את העולם למקום בו גם הבורא יוכל להתגלות.   
זאת על ידי בניית בית מקדש.

## פרק שני

### הרב יוסף חיים מבגדד – ה"בן איש חי" – (מתוך קובץ הוגי דעות יהדות המזרח)

#### מה הייתה השאלה של הבן לאביו במשל של ה"בן איש חי"?

הבן שאל את אביו מדוע התורה נמשלה לאם , אם את עיקר הלימוד מלמד האב?

#### היכן התורה נמשלה לאם?

נאמר במשלי "כי אם לבינה תקרא" . חכמינו דרשו זאת במקום מילת השאלה אם בחיריק, כפשט הפסוק,   
במשמעות של אמא בצירה.

#### מה השיב על כך הבן בעצמו ?

הבן השיב כי היחס בין הבן לאם מובהק יותר מזה שלו אל האב.   
בעוד את לידת הבן מרחם אמו ראו אנשים והעידו על כך,   
הרי שהורתו על ידי אביו הינה בגדר השערה שכלית בלבד.

#### מהו הנמשל ?

באופן דומה הקב"ה נמשל לאם.   
משה רבנו נמשל לאב.   
הקב"ה הקפיד שנקבל את תורה ממנו ישירות ולא רק דרך משה.   
כדי שהקבלה תהיה ברורה ומובהקת יותר כמו היחס בין אם לבן .   
כוונת הדברים לכך שהקב"ה השמיענו בעצמו את עשרת הדברים,   
ובנוסף אמר כי את שאר תריג המצוות בתורה יאמר לנו משה רבנו.   
זאת במקום האפשרות שמשה ייתן לנו אות ומופת ואחר כך יאמר לנו את כל מצוות התורה, מבלי שנשמע דבר מאת הבורא ישירות.

## פרק רביעי

### הגיוני עוזיאל - הרב בן ציון מאיר חי עוזיאל

#### מהם שני הדברים הנלמדים מהעקידה לפי דברי הרמב"ם?

1 - יראת ה', יסודתיה, וגם גבולותיה שהם אינסופיים.   
2 – החובה להאמין בדברי הנביאים. הנביאים אמת. ונבואותיהם אמת.

#### מהי התועלת הנוספת מהעקידה לדעת הרב עוזיאל?

לדעת הרב עוזיאל העקידה נטעה בעם ישראל כולו "עוז וגבורה לעמוד בנסיונות קשים ועצומים בלי כל רתיעה והיסוסים̈ ובלי כל חישובים ושיקולים̈ ".   
את כל הדברים עם ישראל לומד לעשות מתוך שמחה של אהבה, גם אם אלו הדברים הקשים ביותר.

#### מדוע היה צורך בדבר זה ?

היה צורך "לצרף את הנשמה הישראלית מפסולת נשמתם של תרח אבי אברהם ואבי שרה אשתו". רק כך ניתן היה "להאציל נשמה טהורה וצרופה לבניו אחריו העתידים לעמוד בהר סיני".

#### מה היתה התורמה הלאומית של העידה לפי הסברו ?

"נשמה טהורה זאת היא שנתנה לישראל עוז וגבורה לקדש שם שמים בחירוף נפש מאהבה ושמחה"

#### מהם שני האופנים בהם נגלתה העקידה בימינו לפי דברי הרב עוזיאל ?

1 – השואה. זאת לאור :" הליכת המוני ישראל וצדיקי עולם בראשם אל כבשני האש̈ בשל יהדותם̈ בשמחה וטוב לבב̈ ובפיהם שירת העקידה∫ “אני מאמין באמונה שלימה בביאת המשיח".

2 – מלחמת השחרור – "צורה אחרת שהיא נפלאה כקודמתה והיא מלחמת הגאולה האחרונה בארץ ישראל".

#### מדוע יש מקום להסתכל על מלחמת השחרור כעקידה ?

זאת משום שמתו רבים מעם ישראל . בערך אחד מכל מאה. כולל אזרחים. "גם בזה הראה עם ישראל וביותר בחורי ישראל  את אמונתו לאלוקיו.... ירושת הנפש של העקידה היא אשר נתנה את האומץ והגבורה̈ והביאו בכנפיה את הניצחון הנפלא שאנו רואים בעינינו... והיא נותנת את האומץ והגבורה להמשיך מעשה העקידה עד תומו̈ עד אשר יניח לנו ה’ אלוקינו מסביב̈ ושב ישראל שקט ושאנן ואין מחריד....” כי עוזי וזמרת יה ה’ ויהי לי לישועה”.

## פרק שישי

### הרב משה כלפון הכהן מתוך הספר "גאולת משה" (מתוך הקובץ הוגי דעות יהדות המזרח)

#### מה חושבים המימינים ?

שיש לבנות את ארץ ישראל רק באופן ארצי. אים לערב שם שמים בבניין הארץ.

#### מה חושבים המשמאילים ?

חושבים שכל הגאולה של ארת ישראל תקרה רק בדרך נס, והעשייה שלנו בני האדם צריכה להיות רק רוחנית. לימוד תורה, שמירת מצוות, וכדו'.

#### מה חושב הרב משה כלפון הכהן ?

לדעתו ישנה חובה לשלב עשייה ארצית, ולא להסתפק רק בעשייה רוחנית.

#### על אלו ארבעה דברים הוא מבסס את דבריו בדבר החובה להשתדל באופן ארצי?

א - הגאולה הניסית היא רק גאולה של מוקדמת של "אחישנה", זו באה רק כאשר עם ישראל מקפיד על רמתו הרוחנית : שומר מצות, לומד תורה וכדו'.   
אולם כאשר הגאולה מתמהמהת וממתינה לגאולה בזמנה "בעיתה", משום שעם ישראל אינו במדרגה הרוחנית הגבוהה הדרושה לגאולת "אחישנה", הרי שהוא נגאל גאולה ארצית.

ב – לגאולה שני שלבים .   
שלב ראשון – הוא השלב הארצי   
רק השלב השני – הוא שלב רוחני. הוא משלים את מה שלא ניתן לעשות באופן ארצי.

ג – גם אם הגאולה חייבת להיות רוחנית דווקא, אין כל סתירה בדבר חובת העשייה כעת.   
1 – יש מעלה גדולה מבחינה רוחנית ליישוב של ארץ ישראל.   
2 – העלאה של יהודים לארץ ישראל – מצילה נפשות, ובשל כך היא "פיקוח נפש".   
3 – לדעת הרמב"ן הסבור שיש מצווה מן התורה לשבת בארץ שיראל – הרי שכל יהודי העולה לארץ מקיים מצות עשה **מן התורה!**4 – גם לדעת הרמב"ם הסבור שאין מצוות עשה של תורה לעלות לארץ ישראל, גם הוא מודה יש בדבר לכל הפחות מצווה מדברי החכמים.

ד – הדבר מונע התבוללות של היהודים.

#### איך לדעת הרב כלפון הכהן התיישבות בארץ מונעת התבוללות ?

ההתיישבות מפיחה רוח לאומית בעם. הדבר מונע ייאוש. הוא מזרים כוחות חיים בנפשות של הצעירים מעם ישראל וכך הדבר יגביר את ציפייתם לגאולה , וימנע התבוללות.

#### מה סובר הרב כלפון הכהן על התנועה הלאומית ?

לדעתו לא ייתכן שמדובר בתנועה ארצית.

#### מה הראיה שלו לכך שהתנועה אינה ארצית ?

הראיה שלו הם הניסים הנסתרים הקורים לתנועת הציונית.

### הגיוני עוזיאל – הרב בן ציון מאיר חי עוזיאל – הלאומיות ותעודתה

#### מה אינו מהווה את הלאומיות לפי הרב עוזיאל ?

הצדדים המסגרתיים כמו: גזע משותף, מולדת ממשלה, מנהגים , דרכי חיים, ספרות משותפת, תרבות משותפת.

#### מה המשמעות של כל הפריטים הנזכרים?

הם מהווים את המסגרת של ההופעה הלאומית. "צורת הקיבוץ", או המלכות הממשלית והמדינית.

#### מהי אם הלאומיות לפי הרב עוזיאל ?

הלאומיות משמעותה התוכן הערכי הציבורי של הלאום. זו כוללת "השקפת עולם לשיפור חיינו האנושיים.   
היא חותרת להביא את החיים למקום ערכי גבוה יותר. כלומר להנחיל את המוסר ואת המשפט גם לדורות הבאים.

#### כיצד מסביר הרב עוזיאל את דרשת החכמים המייחסת את הפסוק "שני גויים בבטנך" ביחס לאדריאנוס ושלמה?

הרב עוזיאל מסביר כי כאן ניתן לןראות את ההבד בין הלאומיות היהודית לגוית גם באופן השלטון של המלך הגדול.

אצל הגויים השלטון מתבסס על ערכים שליליים הכוללים בין היתר רצח על ידי חרב אכזרית מצד אחד, ולשון רמיה דיפלומטית מהצד האחר.   
בעם ישראל השלטון מבוסס על חכמה ועל צדק. כך נהג שלמה.

אצל הגויים המדיניות היא העיקר. הא עיקר הקיום בחיים.   
אצל היהודים הלאומיות היא העיקר. כלומר החיים הערכיים ותוכנם. המדינה היא דבר שנובע מתוך התנהלות זו. וכך היא גם מתגלית.

#### במה מתגאים אומות העולם ?

אומות העולם מתגאים המלכות שלהם.

#### במה מתגאה העם היהודי ?

בלאומיות שלו, כלומר בחיים הערכיים הרוחניים שלו.

#### מה התוצאה של גאווה במדינה?

מי שמתגאה במדינה שלו , הרי שבנפילת המדינה שלו – גם הוא נופל.

#### מה קורה אצל היהודים ?

כיוון שגאוותם אינה על המדינה כי אם במערכים הלאומיים שלהם, גם באבוד מדינתם חלילה , הרי שערכי הנצח שלהם נשארים .

#### מהו המדרש עליו סמך הרב עוזיאל את הישארות החיים הלאומים של עם יראל גם בגלות?

"כל מקום שגלו שיראל גלתה שכינה עמהם" – שלכל מקום שעם ישראל גלה אליו – גם השכינה גחתה יחד עימו. כלומר ערכי הנצח התורניים שלו נשארו עיממו בכל מקום.

#### מה המשמעות של הגבלת היהדות רק למרחב הדתי (בית הכנסת ובית המדרש) ?

משמועת הדבר היא לדעת הרב עוזיאל היא לא פחות מאשר קבורה של הייעוד הלאומי.

#### כיצד מתייחס הרב עוזיאל לאלה הנוהגים את יהדותם רק בהיחבא?

אנשים אלו מעידים על עצמם לדעתו כי הם אינם יודעים את ערכה והמהותה של היהדות.   
אנשים אלו גם אינם מודים בערכים של היהדות .

#### מדוע הם עושים את הדבר הזה לדעתו ?

לדעתו מדובר במצוות אנשים מלומדה .   
מנהג תפל – כלומר דבר חסר מלח, ולכם גם חסר טעם.   
סבל ירושה – כלומר אני ממשיך מורשת קיבלתי למרות שאני כלל לא מעוניין בה.

#### מה דעתו של הרב עוזיאל על מי שמנסה להבדיל בין האדם ובין היהודי?

לדעתו אנשים אלו עושים את היהדות כמשהו ערטילאי ללא אחיזה במציאות . "נשמה ערטילאית".

#### מה ההשלכות של חלוקה שכזו בין יהודי לאדם ?

אנשים העושים חלוקה שכזו גורמים לכליה להם עצמם וגם ללאום היהודי כולו.

#### כיצד ניתן לראות במציאות של מאות השנים האחרונות את הדברים הללו של הרב עוזיאל?

ניתן לראות את הדברים במאות השנים האחרונות בהתבוללות.   
ככל שהאדם רואה את עצמו מחויב פחות לחיי תורה הרי הוא נתון בסכנה גדולה יותר של התבוללות. גדולי המתבוללים הם הרפורמים . שאכן אוחזים בדעות השליליות הנזכרות אצל הרב עוזיאל.   
הדבר נכון ג בבחינה אחורה של מאות ואלפי שנים. כל מיני כתות לאורך השנים שלא נותרו בתוך עם ישראל.

#### איזו גישה יותר גרועה אפילו מגישה זו ?

הגישה הגרועה יותר טוענת כי אמנם עם ישראל היה לאום בעברו. אולם מאז הגלות הוא הפך לדת בלבד. ואם רצונו לחזור ולהיות עם הוא אינו יכול לעשות זאת יחד עם דתו. עליו לבחור אחד מבין השניים   
מדינת לאום אסור שיהיה לה דבר עם הדת .

#### למי מתאימה גישה כזו?

גישה שכזו מתאימה רק לדת של כהני בעל ושל נזירים. כלומר דתות שעניינם רק בתיקון הםרטי של היחידים אולם אינן עוזקות בתיקון החברה.

#### כיצד הוא קרא לקבוצות הדתיות האלה של הדתות האחורת ?

"חבר דתי בקרב הלאום" . כלומר מדובר בקובצה קטנה של יחידים שרק רוצה לתקן את הפרטים המיוחדים ולא את החברה כולה.

#### מדוע הדבר אינו מתאים לדת היהודית ?

כיוון שהדת היהודית תכלית הלהפשיע על המרחב הציבורי של העם ככולו וגם של העולם כולו.

#### על אלו תחומים תורת ישראל משפיעה?

התורה משפיעה על כל המעגלים האנושיים החל באדם הפרטי דרך המשפחה והחברה, ועד העם והמדינה.

תורת האדם   
תורת החיים   
תורת המשפט והמוסר,   
תורת החברה והמשפחה,   
תורת המלכות והמדינה

כאשר כל הדבירם הללו אמורים להתבצע באופן של שלום ואהבה באמצעות צדק ומשפט.

#### מהו הדבר מכוחו עם ישראל מבין כי ייעודו הוא להשפיע טוב על העולם כולו?

הכל מבוסס על האמונה היהודית בבורא עולם (יחידו של עולם) שגם יצר את האדם, ומשיח על האדם הפרטי ועל העלם כולו . שהו הדבר שמוביל לייעוד של עם ישראל להפיץ את דבריו לעולם כולו.